Karansén 3
Kibaro ɲuman mɛnlu yé Kitabu kɔnɔ, wôlu farani Alla lé la ?
1. Djôn yé Kitabu tii di ?
Yahuwa lé yé Kitabu tii di. Alla ka ala dɛnkɛnɛya mɔɔlu binani (40) suwandi, wôlu lé ka Kitabu sɛbɛ. Mɔɔ wôlu la sɛbɛ biwɔrɔ ni wɔrɔ (66) lé lani ɲɔn kan ka kɛ Kitabu di. Nabilaye Musa lé ka a damina, a ka sɛbɛ lôlu (5) lé sɛbɛ ; kabi san wa saba san kɛmɛ lôlu (3 500) ni kɔ. Kéladén Yohana lé ka sɛbɛ laban sɛbɛ, kabi san wa kélén san kɛmɛ kɔnɔndɔ (1 900) ni kɔ. Kibaro ɲuman yé Kitabu kɔnɔ mɛn yé a yirala kô mɔɔ siyaman di habadan nimaya sɔrɔn dukolo kan (Zaburu 37:29, TMN). Kitabu sɛbɛlalu ka djôn miriya sɛbɛ ? Alla ka a miriya ɲafɔ Kitabu sɛbɛlalu ɲɛ ala nii saniman sabu rɔ (Samuyɛle II 23:2, TMN). Wô rɔ, élu ma élu yɛrɛ miriya sɛbɛ, élu ka Alla miriya lé sɛbɛ. — Mɛn karan Timoté II 3:16 ; Piyɛri II 1:20, 21.
2. An ɲé lala a la di kô Kitabu farani Alla lé la ?
An ka a lɔn kô Kitabu farani Alla lé la baa, Kitabu yé kô natalu ɲafɔla. Wô sé tɛ mɔɔnifin bolo (Zozuwé 23:14, TMN). Wô sé yé Alla kélén pé lé bolo kamasɔrɔn alélé yé Sé bɛɛ tii di. — Mɛn karan Isaiya 42:9 ; 46:10, TMN.
Sɛbɛ mɛn farani Alla la wô ma kan ka bɔ sɛbɛ tɔlu la, Kitabu dôn yé tén né. Kitabu djaté wa siyaman lé yé latara mɔɔlu ma kan kɛmɛ nani kan bilôlu (450) ni kɔ kɔnɔ. Kitabu ka kɔrɔ, kɔni sɔsɔli tɛ Kitabu ni kô lɔnɲa tɛ. Wô fanan kɔ, sɔsɔli tɛ a sɛbɛlalu tɛ. * Kitabu yé Alla la kanintéya yirala an na. Fanka yé Kitabu la ka mɔɔlu la dunuɲan mafalin a ɲuman di. Mɛn tɛmini wô bɛɛ la, an Dalimansa, mɛn yé Sé bɛɛ tii di, wô tɛ sɔnna a Kumankan mafalin kô ma. Mɔɔ siyaman lani a la kô Kitabu yé Alla Kumankan lé di kô wôlu lé kôsɔn. — Mɛn karan Tesalonike kalu I 2:13.
3. Kitabu yé mun ɲafɔla ?
Kibaro ɲumanlu lé yé Kitabu kɔnɔ. Kibaro wôlu yé a yirala kô, miriya ɲuman baa yé Alla la ka bɛn mɔɔnifinlu ma. Aridjana tununla ɲamɛn dunuɲan damina rɔ, Kitabu yé wô yirala an na, ani Alla kɛtɔ dukolo mafalinna Aridjana di ɲamɛn. — Mɛn karan Lankɛnɛmaya 21:4, 5.
Sariya ni lalili siyaman yé Kitabu kɔnɔ mɛnlu yé an madɛmɛnna an ɲé hɛrɛ sɔrɔn. Alla ka kôɲuman kɛlalu ni kôdju kɛlalu sara ɲamɛn fɔlɔ rɔ, Kitabu yé wô yirala an na. Élula tɔmaséré wôlu yé Alla la kôkɛɲan yirala an na. Wô rɔ, Kitabu disé i madɛmɛnna i yé Alla lɔn. I disé Alla la diɲɔnya sɔrɔnna ɲamɛn, Kitabu di wô yira i la. — Mɛn karan Zaburu 19:7, 11, TMN ; Zaki 2:23 ; 4:8.
4. I disé Kitabu ɲayéla di ?
Sɛbɛ mɛn di i madɛmɛn i yé sé Kitabu ɲayéla ni i ka a karan ikômi Isa tɛrɛ a kɛla ɲamɛn. A tun yé suralu lala ɲɔn ma ka “ wôlu kɔrɔ fɔ ”. — Mɛn karan Luku 24:27, 45.
Kibaro ɲuman mɛnlu farani Alla la, wôlu lamɛn duman ka tɛmi fén bɛɛ la. Kɔni dôlu makô tɛ wô rɔ, dôlu yɛrɛ yé mɔnɛla wô rɔ. Mɔɔ sii kana i djusu tɛ. Djigi mɛn yé i bolo ka bɛn habadan nimaya ma, i tɛ sé wô sɔrɔnna fo ni i ka Alla la kôkɛɲanlu makaranɲa. — Mɛn karan Yohana 17:3.
^ § 7 Un livre pour tous (Sɛbɛ mɛn lanani bɛɛ ma) karan.
min_Latn bam_Latn bam_Latn bam_Latn bam_Latn bam_Latn bam_Latn bam_Latn bam_Latn bam_Latn bam_Latn bam_Latn bam_Latn bam_Latn